Diari Oficial de la Generalitat Valenciana


Sumari del DOGV 8868, del 28-07-2020 (2020/5526)

Notificació de la sentència dictada en el procediment de divorci contenciós número 543/2019.
--------------------------------------------------------------------------------------------

### Dades del document

Número de DOGV
:   8868

Data del DOGV
:   28-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/5526


Organisme emissor
:   Jutjat de Primera Instància número 9 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 543/2019. [2020/5526]  
Procediment: família. Divorci contenciós [DIC] - 000543/2019-A.  
En aquest procediment de divorci seguit a instància de Violeta Andreu Pérez contra Louis Dantil, s'ha dictat la sentència, que diu, literalment, el següent:  
  
«Sentència número 000134/2020  
La dicta: María Dolores Bellés Centelles  
Magistrada jutgessa  
Lloc: Castelló de la Plana  
Data: 20 de maig de 2020  
Part demandant: Violeta Andreu Pérez.  
Advocat: Enrique Ferrer Rambla.  
Procuradora: María Aparici Plaza.  
Part demandada: Louis Dantil, en rebel·lia processal.  
Ministeri fiscal  
Isabel Pérez Yagüe  
Objecte del judici: divorci.  
Resolució  
Estime la demanda formulada por la procuradora dels tribunals María Aparici Plaza, en nom i representació de Violeta Andreu Pérez, contra Louis Dantil, i declare dissolt per divorci del matrimoni dels litigants expressats, amb tots els efectes legals inherents al dit pronunciament.  
S'acorden les següents mesures definitives del divorci:  
1. L'exercici de la pàtria potestat i la guarda i custòdia sobre la filla menor \*\*\* s'atorguen a la mare.  
2. S'estableix, a falta del que lliurement puguen acordar les parts en cada moment, el següent règim de visites entre el pare i la filla menor:  
  
Un dissabte i un diumenge al mes, que a falta d'un altre acord, serà el primer dissabte del mes i el tercer diumenge del mes, des de les 12.00 h fins a les 18.00 h.  
El pare arreplegarà i tornarà la menor al domicilio matern.  
4. El pare abonarà, en concepte de pensió d'aliments per a la seua filla, la suma de 200 euros mensuals, que ingressarà dins dels cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'índex de preus al consum.  
5. Les despeses extraordinàries necessàries que genere la filla seran sufragades per ambdós progenitors al 50 %.  
6. S'atorga a la mare l'ús i gaudi del domicili conjugal situat a Castelló de la Plana, carrer de les Columbretes, número 31, pis 9-35.  
No es fa especial condemna de les costes processals a cap de les parts, atesa la naturalesa dels interessos públics que es protegeixen en aquest tipus de processos.  
Notifiqueu la present resolució a les parts i feu-los saber que contra aquesta es pot interposar un recurs d'apel·lació en el termini de vint dies.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació la part recurrent haurà de constituir un depòsit de 50 euros, que consignarà en el compte de consignacions d'aquest jutjat, sense que puga admetre's a tràmit el recurs si el depòsit no estiguera constituït.  
Una vegada siga ferma, inscriviu al marge de la inscripció del matrimoni en el registre civil on conste inscrit el matrimoni.  
Aquesta és la meua sentència, que pronuncie, mane i signe.»  
  
Publicació: l'anterior sentència va ser llegida i publicada per la jutgessa que l'ha dictada, mentre celebrava audiència pública, el mateix dia del seu pronunciament, davant el lletrat de l'Administració de justícia. En done fe.  
  
 Castelló de la Plana, 1 de juliol de 2020.- El lletrat de l'Administració de justícia: Víctor Martín Gallego Guillén.